శిల్పా

చిప్పీ రంజిత్ భారతీయ నటి. ఆమె ప్రధానంగా మలయాళం, కన్నడ చిత్రాలలో నటించే నటి, నిర్మాత కూడా. జనుమద జోడి (1996)లో ఆమె నటనకు ఉత్తమ నటిగా ఫిల్మ్‌ఫేర్ అవార్డు – కన్నడ, కర్ణాటక రాష్ట్ర చలనచిత్ర అవార్డులతో సహా పలు ప్రశంసలు అందుకుంది.

తెలుగు, కన్నడ చిత్రాలలో శిల్పాగా గుర్తింపు పొందింది. ఆమె భూమి తయ్య చొచ్చల మగ (1998), ముంగరిన మించు (1997), ఇదు ఎంత ప్రేమవయ్యా (1999) వంటి అనేక కన్నడ సూపర్‌హిట్ చిత్రాలలో నటించింది. శిల్పా, రమేష్ అరవింద్ జంట కన్నడ చలనచిత్రంలో అత్యుత్తమ స్క్రీన్ జంటగా పరిగణించబడుతుంది.

పథేయం(1993), స్పడికం(1995) చిత్రాలలో తన నటనతో మలయాళ చిత్రసీమలో ఆమె బాగా ప్రసిద్ధి చెందింది. ఆమె అనేక మలయాళ టీవీ ధారావాహికలలో కూడా నటించింది. స్త్రీజన్మం, స్త్రీ ఒరు సాంత్వనం, శ్రీగురువాయూరప్పన్, ఆకాశదూతు వంటి సూపర్‌హిట్ సీరియల్లలో ఆమె ప్రధాన పాత్రలు పోషిస్తోంది.

ఇక 1998లో ఎస్. వి. కృష్ణారెడ్డి దర్శకత్వంలో వచ్చిన పెళ్ళి పీటలు చిత్రంతో టాలీవుడ్ లోనూ గుర్తింపుపొందింది.

 బాల్యం, విద్యాభ్యాసం 
కేరళలోని తిరువనంతపురంలో షాజీ, థంకమ్‌లకు ఆమె జన్మించింది. ఆమెకు దృశ్య అనే సోదరి ఉంది. ఆమె నిర్మల భవన్ హయ్యర్ సెకండరీ స్కూల్‌, మార్ ఇవానియోస్ కళాశాలలలో చదువుకుంది.

 కెరీర్ 
ఆమె అనేక మలయాళ చిత్రాలలో సహాయక పాత్రలు, కొన్ని ప్రధాన పాత్రలతో కెరీర్ మొదలుపెట్టింది. ఆమె 1993లో భరతన్ దర్శకత్వం వహించిన పాధేయంతో మమ్ముట్టితో కలిసి నటించింది. 1995లో మోహన్‌లాల్ నటించిన స్పదికం చిత్రంలో ఆమె సహాయక పాత్రలో నటించింది. తరువాత ఆమె 1996 కన్నడ చిత్రం, జనుమద జోడిలో కూడా నటించింది, ఇది కన్నడ చిత్ర పరిశ్రమలో అనేక రికార్డులను బద్దలు కొట్టింది. ఈ చిత్రం ఐదు వందల రోజులు ప్రదర్శించబడింది. దీంతో ఆమె కన్నడ చిత్రసీమలో ప్రధాన నటిగా స్థిరపడింది. ఈ చిత్రానికిగాను కర్ణాటక ప్రభుత్వం నుండి ఉత్తమ నటిగా కర్ణాటక రాష్ట్ర చలనచిత్ర అవార్డును అందుకుంది.

వివాహానంతరం ఆమె మలయాళ టెలివిజన్ ధారావాహికలలో నటించింది. ఆ తర్వాత ఆమె తమిళ టెలివిజన్‌లో అరంగేట్రం చేసింది.

 మూలాలు 
వర్గం:భారతీయ సినిమా నటీమణులు
వర్గం:కన్నడ సినిమా నటీమణులు
వర్గం:మలయాళ సినిమా నటీమణులు
వర్గం:మలయాళ టెలివిజన్‌ నటీమణులు
వర్గం:తమిళ సినిమా నటీమణులు
వర్గం:తమిళ టెలివిజన్‌ నటీమణులు
వర్గం:తెలుగు సినిమా నటీమణులు
వర్గం:భారతీయ టెలివిజన్ నటీమణులు
వర్గం:భారతీయ టెలివిజన్ నిర్మాతలు